Studie- og progressionsplan for

STUDIEOMRÅDET

Årgang 2024



HADERSLEV HANDELSSKOLE

HADERSLEV HANDELSSKOLE

HADERSLEV HANDELSSKOLE

HADERSLEV HANDELSSKOLE

**Studieområdet**

**1. Identitet og formål**

**Identitet**

Studieområdet er et samarbejde mellem fag inden for og på tværs af hhx-uddannelsens faglige hovedområder: humaniora og samfundsvidenskab, herunder særligt økonomiske fagområder. I studieområdet arbejdes med teorier og metoder i relation til individ, virksomhed og samfund i tilknytning til almenmenneskelige spørgsmål og kulturelle, økonomiske og politiske fænomener.

**Formål**

Studieområdet er centralt for udviklingen af elevernes almendannelse, idet det medvirker til, at eleverne skærper deres forståelse af sig selv som individer og borgere i et demokratisk samfund, styrker evnen til at forholde sig ræsonnerende til omverdenen og udvikler forståelsen af menneskers forskellighed på baggrund af personlige, sociale og kulturelle faktorer.

Studieområdet udfolder en vifte af flerfaglig viden og kundskaber og metodiske aspekter, som tilsammen styrker elevernes studiekompetence, herunder deres innovative, globale og digitale kompetencer. Eleverne skal udvikle bevidsthed om metodebegreber og evne til kritisk at håndtere såvel faglige metoder som studiemetoder i flerfaglige sammenhænge, hvilket bidrager til at kvalificere deres valg af videre uddannelse og job. Studieområdet udvikler desuden elevernes bevidsthed om fagenes identitet, forskellighed og samspil om konkrete problemstillinger. Studieområdet udfordrer elevernes kritiske sans og fremmer deres evne til at anvende viden og kundskaber på praktiske og teoretiske problemstillinger af almen, økonomisk og samfundsmæssig karakter.

**2. Faglige mål og fagligt indhold**

**Faglige mål**

Eleverne skal kunne:

* beherske relevante faglige mål i studieområdets fag
* formulere og analysere en problemstilling ved at kombinere viden og faglige metoder fra flere forskellige fag
* perspektivere besvarelsen af en problemstilling i forhold til kulturelle, økonomiske og politiske temaer i samtiden
* reflektere over forskellige fags og faglige metoders muligheder og begrænsninger
* søge, udvælge og behandle relevant faglig information
* forholde sig kritisk til faglig information og eget arbejde
* formidle flerfaglige problemstillinger og resultater mundtligt og skriftligt
* beherske mundtlige og skriftlige fremstillingsformer.

**Fagligt indhold**

Studieområdet er organiseret i et antal forløb. Temaerne for de enkelte forløb skal tilsammen relatere sig til mindst fire af følgende områder:

* Digitalisering
* Kultur, marked og kommunikation
* Menneske, etik og rettigheder
* Bæredygtighed
* Regulering af markedskræfterne
* Globalisering
* Matematiske modeller og økonomisk analyse
* Sprog og karriere

**3. Tilrettelæggelse**

**Didaktiske principper**

Undervisningen tilrettelægges, så den bidrager til opfyldelse af faglige mål i de indgående fag og til opfyldelse af de faglige mål for studieområdet, og således at elevernes arbejde med faglige kundskaber, emner og metoder udvikler deres faglige og innovative kompetencer, selvstændighed, samarbejdsevne og refleksive tænkning. Det skal ske gennem en problemorienteret tilgang, hvor der reflekteres over faglige metoders muligheder og begrænsninger. Endvidere skal tilrettelæggelsen af arbejdet i studieområdet sikre, at eleven med udgangspunkt i faglig viden opnår mestring af selvstændige arbejdsprocesser, hvorigennem elevens studie- og karrierekompetence styrkes.

**Arbejdsformer**

Undervisningen tilrettelægges tematisk med variation og progression, så stadig flere studiemetoder, produkt- og arbejdsformer tages i brug. I den forbindelse arbejdes blandt andet videre med elevernes erfaringer fra almen sprogforståelse og økonomisk grundforløb. Der skal indgå både individuelt og gruppebaseret arbejde, såvel som både mundtligt og skriftligt arbejde i studieområdet. Forløbene skal munde ud i varierende produktformer, under hensyntagen til forløbenes karakter og elevernes faglige niveau, så den enkelte elev gøres parat til at udarbejde det afsluttende studieområdeprojekt. Der ydes vejledning i et omfang og på en sådan måde, at elevernes arbejdsproces understøttes. Tilrettelæggelse, undervisning og produktkrav i de enkelte forløb skal understøtte elevernes faglige refleksioner over fagenes bidrag og forløbenes progression i opfyldelsen af studieområdets faglige mål. De enkelte forløb tilrettelægges i et samspil med de faglige mål for fagene og fagenes kernestof.

I forbindelse med et af forløbene udarbejder eleverne individuelt en skriftlig rapport i fagene dansk og historie. I forbindelse med et af forløbene udarbejder eleverne individuelt en skriftlig rapport i mindst et studieretningsfag i samarbejde med et andet fag. Der afsættes ca. 12 timers fordybelsestid til hver af disse rapporter.

**It**

Undervisningen i alle studieområdets dele tilrettelægges, så fagligt relevante informationsteknologiske værktøjer inddrages som en integreret del af elevernes arbejde med at strukturere deres opgave- og projektløsninger og med at udarbejde og formidle deres arbejde. Digitale medier inddrages for at styrke elevernes samarbejdsevne gennem videndeling, og digitale mediers auditive og visuelle muligheder bruges til at understøtte og variere elevernes produkter og formidling af faglige resultater. Ligeledes indgår relevante informationsteknologiske værktøjer og programmer i forbindelse med elevernes arbejde med at indsamle og behandle informationer. Undervisningen i studieområdet skal sikre, at elevernes evne til kritisk vurdering af informationer fortsat styrkes. Desuden skal arbejdet med it bevidstgøre eleverne om god og ansvarlig web-etik, og eleverne skal opnå forståelse af, hvorledes det at indgå i og etablere digitale fællesskaber kan bidrage til en kreativ og nuanceret arbejdsproces.

**4. Evaluering**

**Løbende evaluering**

Den løbende evaluering skal sikre, at eleverne reflekterer over deres faglige udvikling i studieområdet og deres udvikling fra gymnasieelever til studerende. Den skal gennem et bredt spektrum af evalueringsformer stimulere elevernes refleksion over deres udbytte af undervisningen. I forbindelse med hvert forløb i studieområdet foretages en evaluering. Grundlaget for evalueringen er de faglige mål. Gennem den løbende evaluering sikres, at eleverne undervejs i studieområdet opnår en klar opfattelse af niveauet for og udviklingen i deres faglige og studiemæssige standard.

**Prøveform**

**Studieområdeprojektet (SOP)**

Efter afslutningen af de syv forløb udarbejder hver elev på 3. år et studieområdeprojekt (SOP), som munder ud i en individuel skriftlig rapport. I studieområdeprojektet fordyber eleven sig i et selvvalgt område som belyses ved hjælp af to fag, hvoraf mindst et skal være på A-niveau, og mindst et skal være et studieretningsfag.

Skolens leder skal i den forbindelse sikre, at kombinationen af fag underbygger den faglige fordybelse i fagene og området. Området udvælges i samarbejde med relevante lærere og afgrænses på en måde, der sikrer, at der ikke kan ske genanvendelse af afsnit og/eller konklusioner fra besvarelser, som tidligere er blevet afleveret og bedømt. Et fag, der indgår i en elevs studieområdeprojekt, indgår på det højeste niveau, eleven har eller har haft faget.

På baggrund af det valgte område udarbejder eleven under vejledning en problemformulering for studieområdeprojektet. Studieområdeprojektet og den tilknyttede problemformulering kan ikke begrænses til fagligt stof, der er indgået i den enkelte elevs undervisning. Problemformuleringen afgrænser det valgte område og angiver, hvad der skal undersøges og analyseres for at besvare denne. Eleven skitserer samtidigt, hvilke materialer og faglige metoder eleven forventer at inddrage i sin besvarelse.

På baggrund af problemformuleringen udarbejder elevens vejledere den endelige opgaveformulering, som sikrer, at eleven har mulighed for at opfylde de faglige mål for studieområdet. Opgaveformuleringen skal indeholde flere taksonomiske niveauer, rumme begge de indgående fags faglighed, give mulighed for faglig fordybelse, der på væsentlige punkter ligger ud over undervisningen i mindst et af rapportens fag, og være mulig at besvare fyldestgørende inden for de tidsmæssige rammer for studieområdeprojektet.

Opgaveformuleringen udleveres til eleven ved skriveperiodens begyndelse og besvares i den skriftlige rapport, som også er grundlaget for en mundtlig eksamination. Sammen med opgaveformuleringen kan der vedlægges et mindre bilagsmateriale, som ikke er blevet drøftet med eleven under den tidligere vejledning, og som skal indgå i elevens besvarelse af opgaveformuleringen.

I studieområdeprojekter, hvori der indgår fremmedsprog, skal en del af de anvendte materialer være på dette eller disse sprog. Hvis et eller flere fremmedsprog indgår, kan skolen godkende, at rapporten helt eller delvist udarbejdes på ét af de pågældende sprog.

Studieområdeprojektets rapport omfatter følgende elementer: Forside, opgaveformulering, resumé, indholdsfortegnelse, indledning, metodeovervejelser, besvarelse af opgaveformuleringen, konklusion, noter, litteraturliste og evt. bilag. Rapporten skal have et omfang af 15-20 normalsider a 2400 anslag. Heri medregnes forside, indholdsfortegnelse, noter, litteraturliste, figurer, bilag og lignende ikke.

Det skriftlige arbejde med rapporten placeres enten i perioden primo november til medio december med prøveafholdelse i vinterterminen eller i perioden primo marts til medio april med prøveafholdelse i sommerterminen. Til dette arbejde afsættes 20 timers undervisningstid og 30 timers fordybelsestid fordelt på 10 dage, hvor der ikke gives anden undervisning. Mindst fem dage af den afsatte tid skal placeres sammenhængende. I de 20 timers undervisningstid indgår vejledning og SOP-relaterede aktiviteter med tilstedeværelse af relevante lærere.

**Vejledning**

Der gives vejledning i alle faser af elevens arbejde med studieområdeprojektet. Skolens leder udpeger blandt skolens lærere vejledere for den enkelte elev. Hvis der i elevens studieområdeprojekt indgår et fag, der er blevet afsluttet før 3. år, skal skolens leder sikre, at eleven tilbydes vejledning i faget. Skolens leder sikrer, at der i god tid før skriveperioden i studieområdeprojektet finder en proces sted, hvor eleven under vejledning har mulighed for at vælge område og udarbejde problemformulering for studieområdeprojektet. Vejledningen tilrettelægges, så vejlederne har indsigt i elevens selvstændige arbejde med afgrænsning og udarbejdelse af problemformuleringen og efterfølgende besvarelse af opgaveformuleringen. Skolens leder tilrettelægger desuden vejledningen således, at der sikres en klar adskillelse mellem lærerens rolle som vejleder og bedømmer, og vejledningen må derfor ikke omfatte en bedømmelse af væsentlige dele af elevens besvarelse. Vejlederne må ikke over for eleven kommentere studieområdeprojektets skriftlige produkt eller vejlede eleven i rapportens faglige område i perioden fra aflevering og frem til den mundtlige prøve.

**Den mundtlige eksamination i studieområdeprojektet**

Der afholdes en mundtlig prøve på grundlag af eksaminandens studieområdeprojekt.

Før prøven sendes et eksemplar af eksaminandens studieområdeprojekt til censor. Eksaminator og censor skal samlet have kompetence inden for de fag, der indgår i eksaminandens rapport. Eksaminator og censor forholder sig i god tid inden den mundtlige prøve sammen til styrker og svagheder i eksaminandens rapport.

Eksaminationstiden er ca. 30 minutter. Der gives ingen forberedelsestid. Eksaminationen tager udgangspunkt i eksaminandens op til 10 minutter lange præsentation og fremlæggelse af centrale problemstillinger i den skriftlige rapport. Eksaminationen former sig herefter som en samtale mellem eksaminand, eksaminator og evt. censor med udgangspunkt i de faglige mål for studieområdet.

**Bedømmelseskriterier**

Bedømmelsen er en vurdering af, i hvilken grad eksaminandens præstation opfylder de faglige mål for studieområdet.

Ved bedømmelse af den skriftlige rapport lægges vægt på:

* I hvilket omfang opgaveformuleringen er besvaret
* Relevant udvælgelse, anvendelse og kombination af viden og metode fra de indgående fag
* Faglig indsigt og fordybelse og evne til at sætte sig ind i relevante nye faglige områder
* Anvendelse af relevant materiale
* Faglig formidling og fremstillingsform.

Ved den mundtlige eksamen lægges vægt på:

* Den mundtlige præsentation af rapporten og dens vigtigste konklusioner
* Faglig dybde og selvstændighed
* Forståelse af de indgående fags og faglige metoders muligheder og begrænsninger i forhold til arbejdet med studieområdeprojektets problemstillinger
* Perspektivering af projektets problemstillinger til aktuelle kulturelle, økonomiske og/eller politiske temaer af relevans for studieområdet
* Formidling af centrale konklusioner og refleksioner.

Der gives én karakter ud fra en helhedsvurdering af den skriftlige rapport og mundtlige præstation. Det er alene eksaminator og censor, der bedømmer den samlede præstation.

**5. Overordnet studieplan med placering af de enkelte studieområdeforløb mm.**

|  |  |  |  |
| --- | --- | --- | --- |
|  | **1.g** | **2.g** | **3.g** |
| **1. semester** | Grundforløb  Studieretningsforløb starter uge 44 | **SO2**  Strategi  (Af historiske grunde er der ikke noget, der hedder SO3)  **SO4**  Matematiske modeller og økonomisk analyse | **SO5**  Bæredygtighed  **SO6**  Globalisering  SO7  Det moderne Danmark  Dansk/historie-opgaven (DHO) udarbejdes i tilknytning til forløb 7 |
| **2. semester** | **SO1**  Digitalisering | Erhvervscase  Studieretningsopgave (SRO) udarbejdes i eksamensperioden | Studieområdeprojekt (SOP) |

**6. Beskrivelse af de enkelte studieområdeforløb**

|  |  |
| --- | --- |
| **SO1** | **Digitalisering.** |
| **Indhold** | Forløbet foregår på første år og er det første SO-forløb, eleverne stifter bekendtskab med i deres gymnasietid.  Forløbet er ét af de givne fra læreplanen for studieområdet og bærer derfor den overordnede titel: Digitalisering. Herunder fokuseres især på sociale medier og anvendelsen af disse. I forløbet skal forskellige fag bidrage til elevernes arbejde med og faglige indsigt i sociale medier.  Slutproduktet er en oplysende hjemmeside, som de laver i mindre grupper i løbet af ugen. Hjemmesiden skal informere om sociale medier, den hertil knyttede delingskultur og faldgruberne ved de sociale medier. Eleverne skal pitche deres hjemmeside om fredagen – den sidste dag i forløbet. |
| **Involverede fag** | Dansk, Samfundsfag, Informatik og Erhvervsjura. |
| **Undervisningstid for de enkelte fag** | Forløbet strækker sig fra mandag til fredag og er fordelt således:   * Dansk: 15 timer (LR, KCD, ML, KC, TL). * Samfundsfag: 6 timer (KCD, LO). * Informatik: 6 timer (HJ). * Erhvervsjura: 3 timer (KL, MM).   I alt 30 timer |
| **Fordybelsestid for de enkelte fag** | Ingen. |
| **Særlige fokuspunkter** | De forskellige fag dækker alsidige vinkler på emnet.  Danskfaget arbejder med digital mobning på de sociale medier. Eleverne skal i løbet af ugen formulere et portræt af deres gruppe, som skal tilføjes deres hjemmeside. Dertil skal de producere en vox-pop og skrive en nyhedsartikel om emnet digital krænkelse, hvilken skal inkluderes på jeres hjemmeside.  Informatik skal bidrage til oprettelsen af hjemmesiden samt viden om it-sikkerhed og beskyttelsen af egen digitale identitet.  Samfundsfag fokuser på forskellige sociologiske perspektiver og metode, og eleverne skal arbejde med overvejelserne om, hvorfor der er en usund delingskultur på nettet. Faget arbejder med metodiske og kvantitative undersøgelser vedrørende eleverne digitale delingskultur.  I Erhvervsjura får eleverne et indblik i de juridiske konsekvenser ved ulovlig deling af materiale samt krænkelse på de sociale medier. Her bliver eleverne introduceret for GDPR-regler ophavsret. Eleverne introduceres også for ytringsfrihed.  Fagene supplerer altså hinanden med forskellige perspektiver på begrebet digital dannelse.  Dertil er der inkorporeret foredrag. Det kan fx være forskellige perspektiver fra offeret, eksperten og den kommunalansatte.   * Hassan Najem fra Haderslev Kommune og Hotspot-teamet forklarer, hvordan denne delingskultur helt konkret modarbejdes i et kommunalt regi (SSP). |
| **Væsentligste arbejdsformer** | Tværfaglighed.  Holdundervisning.  Feltarbejde.  Casearbejde.  Gruppearbejde/gruppeprojekt.  Oplægsholdere.  Skriftlighed på de grundlæggende taksonomiske niveauer.  Præsentation af selvstændigt produkt. |
| **Evaluering** | Den sidste dag i forløbet fremlægger grupperne deres hjemmeside over for underviserne. Eleverne vurderes ud fra deres faglige viden og indholdet på deres hjemmeside. Denne skal indeholde de elementer, som vi har arbejdet med i ugen. Dvs. artikler, videoer, kommentarspor, faktabokse, tal, statistik osv.  Eleverne vurderes ud fra deres hjemmesides opbygning, indhold, sprog og overvejelserne bag hjemmesidens målgruppe. |
| **Progression** | SO1 skal være grundstenen i det fremadrettede SO-arbejde. Materialevalg, arbejdsformer og produktkrav er i denne omgang lærerstyret. Rammerne er altså definerede, hvorimod hjemmesidens udformning er op til elevernes selvstændighed og kreativitet.  I SO1-forløbet skal eleverne opnå en indsigt i, hvorledes det tværfaglige samarbejde kan komme i spil. Den tværfaglige tankegang skal de tage med sig til de næste SO-forløb.  I form af fremlæggelsen trænes eleverne gradvist i at fremlægge sit arbejde struktureret og fokuseret og kan indgå i en samtale om sit arbejde på en nuanceret og reflekteret måde. |

|  |  |
| --- | --- |
| **SO2** | **Strategisk Platform**  **Egetæpper – Nuværende strategier internt og eksternt** |
| Indledning  Mål | Studieområde 2 er det andet forløb i jeres studieforløb. Det overordnede fokus i SO-forløbene er metodisk forståelse og at opnå kompetencer i at forstå at arbejde tværfagligt. SO2 består af fagene virksomhedsøkonomi 1/3 og afsætning 2/3 af modulerne.  Målet med SO2 er at I skal kunne udarbejde en virksomhedskarakteristik og samlet strategisk analyse og vurdering af virksomhedens strategiske situation i en SWOT- analyse. Desuden skal I kunne lære at udarbejde en synopsis ud fra de gældende formalia så I er forberedt herpå ved opstart af erhvervscase. |
| Opgave: Intro af UV  Kort intro af UV  (2 modulers fordybelse)  Gennemgang af UV  (2 modulers fordybelse)  Kort intro af UV  (2 modulers fordybelsestid)  Kort intro af UV  Gennemgang af UV  (2 modulers fordybelse) | Gennemse materialet fra casen Egetæpper og tag noter hertil.  Casen findes i itslearning  Analyser og vurder Egetæppers interne situation. Udarbejd en værdikædeanalyse, Business Canvas model med udgangspunkt i de udleverede skabeloner. Analyserne skal munde ud i relevante vurderinger der tydeliggøre virksomhedens kernekompetencer, konkurrencemæssige fordel og kritiske succesfaktorer. I skal anvende/udfylde de i erhvervscasebogen opstillede bilag som skal afleveres som del-opgave tirsdag kl.9.30.  Udarbejd en regnskabsanalyse for Egetæpper med udgangspunkt i regnskaberne for de seneste tre år.  Regnskabsanalysen skal baseres på rentabilitetsanalyse, analyse af indtjeningsevne og kapitaltilpasningsevne, samt soliditet og likviditet. Analysen skal udmunde i en vurdering af Egetæppers nuværende økonomiske situation.  Afleveres som del-opgave tirsdag kl.14.25  Udarbejd en analyse af Egetæppers eksterne situation ud fra omverdensmodellen, og konkluder hvilke muligheder og trusler omverdenen rummer for Egetæpper.  Udarbejd desuden en brancheanalyse med udgangspunkt i Porters five forces, og en kort analyse af købeadfærden på B2C-markedet for Egetæpper.  Opsummer hvilke konsekvenser dette har for Egetæpper i en OT-analyse.  I skal anvende/udfylde de i erhvervscasebogen opstillede bilag som skal afleveres som del-opgave onsdag kl.14.25  Med udgangspunkt i jeres analyser skal i udarbejde en SWOT-Analyse med konklusion.  Med udgangspunkt i erhvervscasebogen skal i læse om målet med en synopsis, lære hvilket indhold der stilles til opstillingen af en synopsis og bilag. I skal desuden læse afsnittet om metode således at i kan udarbejde et metodeafsnit. Dernæst skal i udarbejde en synopsis som skal præsenteres om fredagen. |
| Tidsforbrug | I skal arbejde med SO2 hele uge 41:  4 moduler dagligt mandag til torsdag.  Fredag vil der være en mundtlig evaluering på max. 20 minutter per gruppe.  I alt 30 timer |
| Arbejdsform | I arbejder i grupper på maks. 4 personer. Der må max. være 8 grupper i en klasse.  Der føres fravær ved alle modellers timestart. |
| Produkt | I skal udarbejde en synopsis på 3-5 sider, hvor I i oversigtsform sammenfatter jeres analyser (konklusioner) samt vurderinger i arbejdet med Egetæpper.  Synopsen skal i alt indeholde:   * Forside * Indholdsfortegnelse * Metode afsnit samt * Virksomhedskarakteristik * SWOT med konklusionerne fra analysearbejdet * Kildefortegnelse og bilag.   I skal IKKE lave udfordringer og løsningsforslag- det venter vi med til erhvervscase i foråret!  (Metode og konklusioner må maksimalt fylde 5 sider tilsammen. Det resterende sider tælles ikke med i sideantallet.)  Ved en mundtlig evaluering skal I kort præsentere jeres analysegrundlag, opstille jeres samlede vurdering og herefter forsvare jeres synopsis. Den mundtlige evaluering varer i alt 20 minutter.  Til den mundtlige evaluering forventer vi følgende:   * 7-8 min fremlæggelse * Derefter spørgsmål og evaluering/karaktergivning |
| Deadlines | Synopsis afleveres elektronisk på Uddata og på print i 2 eksemplarer ved studiekontoret torsdag den 8. oktober kl. 13.00.  Ved mundtlig eksamen medbringes desuden en powerpoint præsentation. |
| Krav til kvantitativ Metode | I skal inddrage relevante kvantitative data så som statistikker fra Statistikbanken, regnskabsmæssige nøgletal og makroøkonomiske nøgletal til brug ved analysearbejdet. |
| Krav til kvalitativ metode  Komparativ metode | I skal i væsentligt omfang inddrage relevante kvalitative data til brug ved analysearbejdet.  Er det muligt kan den komparative metode anvendes, men dette er ikke et krav |
| Fagligt stofområde for SO2 forløbet | Virksomhedsøkonomi:  Regnskabsanalyse  Afsætning:  Canvas  Værdikæde  Omverdensanalyse  Købeadfærd  Brancheanalyse  Tværfagligt:  Metode og synopsis-skrivning |

|  |  |
| --- | --- |
| **SO4** | **Matematiske modeller og økonomisk analyse i transportbranchen** |
| Opgave | Verden er i dag GLOBAL. Det påvirker verdensøkonomien og dermed også dansk økonomi. Danmark har en lille, åben økonomi, og vi er derfor meget afhængige af verdensøkonomiens udvikling. Dansk økonomi påvirkes af konjunkturerne – både lav- og højkonjunktur. Enhver samfundsøkonomi er påvirket af uforudsigelighed og usikkerhed om fremtiden. Det er ”gift” for økonomien. Det har store påvirkninger på husholdningers forbrug og virksomhedernes investeringer. Dermed påvirkes økonomisk vækst, beskæftigelsen, inflationen, den korte og lange rente samt handlen landene i mellem.  Siden 2020 har verdensøkonomien og dermed også Danmark været ramt af en række alvorlige ”stød” til økonomien. Lad os blot nævne Corona-pandemien, de internationale forsyningskæders sammenbrud med manglende leveringer af varer, krigen mellem Ukraine og Rusland og nu senest krigen Israel mod Palæstina.  Dansk økonomi vurderes dog lige nu her i 2024 stadig at være særdeles sund og modstandsdygtig over for “stød” til økonomien udefra. Stort set alle økonomiske parametre udtrykker en stærk dansk økonomi.  En lang række danske virksomheder er afhængige af konjunktur-udviklingen. Vi har som CASE-virksomhed valgt DSV, en gigant af en dansk transportvirksomhed, som opererer både i Danmark og globalt med løsninger til landtransport via lastbiler. DSV er i nærmest konstant vækst via opkøb af og fusioner med andre transportvirksomheder.  Transportbranchen har sine egne, store problemer. Manglen på chauffører er helt uhørt. Lige nu mangler der over 400.000 chauffører i hele Europa – alene i Danmark anslås en mangel på op mod 10.000 chauffører.  Vejtransporten er essentiel for forsyningen af varer og er en ganske stor del af værdiskabelsen (BNP) i samfundet.  Uden chauffører til lastbilerne går Europas økonomi i stå. Eller sagt med andre ord: Står lastbilerne stille, står økonomien stille.  Branchen er som samfundsøkonomien meget påvirkelig af konjunkturerne. En ny konjunktursituation (lav eller høj) forplanter sig ganske hurtigt i transportbranchen.  **SO4-projektet.**  Projektet her er flerfagligt, og fagene matematik, virksomhedsøkonomi og international økonomi indgår.  Ud fra fagenes kernestof i projektet (nedenfor), projektkurserne i VØ, IØ og matematik og med inspiration fra artikler, skal I i projektperioden med udgangspunkt i jeres besvarelse af opgaverne i fagene formulere en problemformulering, som skal besvares i synopsis-genren.  Synopsen skal uddybes mundtligt i et gruppeoplæg. Synopsis skal være på cirka 2-3 sider, og der skal anvendes relevant teori og økonomiske begreber fra alle 3 fag i jeres besvarelse af problemformuleringen, således at I demonstrerer beherskelse af delelementer fra alle 3 fag. Det mundtlige oplæg suppleres med grafer og tabeller. |
| Tidsforbrug | 5 hele projektdage á 4 moduler – resten er hjemmearbejde.  Præsentation er inkluderet i sidste projektdag. |
| Arbejdsform | Gruppearbejde – jeres lærere sætter grupperne. |
| Produkt | **Mundtligt oplæg** på 10 minutter om en selvvalgt problemformulering på baggrund af synopsis på 2-3 sider.  **Problemformuleringen** skal indeholde materiale fra alle tre fag og desuden opbygges i de tre taksonomiske niveauer. Det betyder, at problemformuleringen skal formuleres med ordene REDEGØR..., ANALYSER..., DISKUTER/VURDER..., og sådan at problemformuleringen dækker jeres arbejdsspørgsmål bredt.  **Synopsis** skal indeholde   * Forside * Indholdsfortegnelse * Problemformulering * Metodevalg * Redegørelse ved redegørende arbejdsspørgsmål * Konklusioner på analyser ved arbejdsspørgsmål, herunder hvor godt de er underbygget * Konklusioner fra de diskuterende/vurderende arbejdsspørgsmål * Samlet konklusion på problemformuleringen * Kildefortegnelse * Bilag: Analyser og beregninger. Medtag kun bilag der er relevante for synopsis   I får en mundtlig karakter for oplæg. Den kan variere fra elev til elev. |
| Krav til besvarelsen fra matematik | * Redegør for den finanspolitiske multiplikator ud fra forsyningsbalancen * Analyser sammenhængen mellem multiplikatorpåvirkningen påden ene side og forbrugskvoten, skattesatsen og importkvoten gennem bl.a. grafisk visualisering * Analyser sammenhængen mellem den økonomiske vækst i Danmark og omsætningen i DSV ud fra specificerede datasæt * Forholde sig kritisk til de opstillede modeller og overveje deres anvendelser og begrænsninger |
| Krav til besvarelsen fra IØ | * Opgaven løses af elever på både B- og A-niveau * Oplægget til IØ-besvarelsen skal opfattes som et idé-katalog til jeres valg af egen problemformulering. |
| Krav til besvarelsen fra VØ | * Besvarelse af arbejdsspørgsmål på de tre taksonomiske niveauer og ud fra vedlagte kilder, nøgletal, og egne fundne kilder. |
| Fagligt kernestof i fagene | Fagligt kernestof i International økonomi:   * Samfundsøkonomiske mål/Økonomisk vækst (IØ B 2023 kapitel 2.1) * Måling af produktion og indkomst/BNP (IØ B 2023 kapitel 3.1. og 3.2.) * Forsyningsbalancen og multiplikatorvirkningen (IØ B 2023 kapitel 3, afsnit 3.4 og 3.5) * Finanspolitiske instrumenter & multiplikatorer (IØ B 2023 kapitel 8.2)     Fagligt kernestof i Virksomhedsøkonomi:   * Kapitel 12-16 i lærebogen     Fagligt kernestof i Matematik:   * Matsamf, Systime, kapitel 4 og 5:  <https://matsamf.systime.dk/index.php?id=1#c125> * Matematik C, kap 3.4   <https://matematikchhx.systime.dk/?id=164> |
| Vurderingskriterier ved det mundtlige oplæg | I bliver ved det mundtlige oplæg vurderet på følgende:   * At I inddrager metoder, teori og begreber fra alle 3 fag på en korrekt måde * At problemformuleringen er formuleret og besvaret vha. de taksonomiske niveauer |

|  |  |
| --- | --- |
| **SO5** | **Bæredygtighed** |
| **Indhold** | Casebaseret forløb med udg. i valgt virksomheden. Indledningsvist redegørende og analyserende. Herefter en kreative proces, hvor der skal udvikles konkret bæredygtige tiltag, og disse betydning for case virksomheden analyseres og vurderes. |
| **Involverede fag** | Afsætning / VØ / innovation |
| **Undervisningstid for de enkelte fag** | Timerne er fordelt mellem de to faglærere, så de fleste moduler er dækket med min. 1 faglærer. Undervisningen er fra 8.10-14.25 alle dage undtagen fredag, hvor der er evalueringssamtaler.  I alt 30 timer. |
| **Fordybelsestid for de enkelte fag** | 2 t pr fag |
| **Særlige fokuspunkter** | Den tredobbelt bundlinje.  Parametermix  Positionering |
| **Væsentligste arbejdsformer** | Projektarbejde /case |
| **Evaluering** | Fremlæggelse i grupper |
| **Progression** |  |

|  |  |
| --- | --- |
| **SO6** | **Globalisering** |
| **Indhold** | Dette SO-forløb har ulighed som underemne.  Fagene giver hver især deres input til emnet globalisering og ulighed.  Spansk og tysk arbejder med migration i Europa.  Historie arbejder med den globale arbejdsdeling, afkolonisering og udviklingsbistand.  IØ arbejder med globaliseringsbegrebet og handelsteorier.  Engelsk arbejder med forskellige former for ulighed i de engelsktalende lande. |
| **Involverede fag** | Engelsk/ Historie/ IØ/ Tysk/ Spansk |
| **Undervisningstid for de enkelte fag** | 10 timer for engelsk  10 timer for historie  5 timer for spansk/tysk  5 timer for IØ  Udarbejdelse af synopsis og fremlæggelser: 20 timer. |
| **Fordybelsestid for de enkelte fag** | 6 timer i engelsk |
| **Særlige fokuspunkter** | I-lande og u-lande, den globale arbejdsdeling, globaliseringsbegrebet, fordelingen af globale ressourcer, migration, ulighed nationalt og globalt, udviklingsbistand |
| **Væsentligste arbejdsformer** | Gruppearbejde, skriftligt arbejde, præsentationer, projektarbejde |
| **Evaluering** | Eleverne præsenterer i grupper en besvarelse på en tværfaglig opgaveformulering udarbejdet af lærerne. |
| **Progression** | SO6 er placeret sent i det samlede SO-forløb og det forventes derfor at eleverne behersker en bred vifte af de faglige mål for studieområdet.  I forbindelse med gruppepræsentationerne får eleverne summativ og formativ feedback på både produkt, metodiske færdigheder og præsentationsteknik. Alt sammen med henblik på at guide eleverne i retning af SOP’en. |

|  |  |
| --- | --- |
| **SO7** | **Det moderne Danmark.** |
| **Indhold** | Forløbet foregår på tredje år og er det sidste SO-forløb, eleverne skal beskæftige sig med inden studieretningsprojektet skydes i gang.  Forløbet er ét valgfrit emne og bærer den overordnede titel: Det moderne Danmark. Forløbet fokuserer på danmarkshistorie efter Anden Verdenskrig med begyndelse i 1960’ernes højkonjunktur og begyndende velfærdsstat. Ligeledes beskæftiger danskfaget sig med de litterære strømninger i samme tidsperiode.  Det er væsentligt, at elevernes øjne åbnes for, hvorfor fagene dansk og historie i mange tilfælde er gode samspilspartnere, og hvordan viden og metoder fra hvert af de to fag kan bruges til at skabe synergi.  Slutproduktet er en obligatorisk, individuel rapport med et flerfagligt samarbejde mellem de to fag. Rapportens omfang er 8 normalsider. |
| **Involverede fag** | Dansk A og Historie B. |
| **Undervisningstid for de enkelte fag** | Forløbet strækker sig fra efterårsferien til juleferien. I ugen op til juleferien afsluttes forløbet med to skrivedage.   * Dansk: 15 moduler (ca.) á 80 minutter. * Historie: 15 moduler (ca.) á 80 minutter.   I alt 40 timer.  Herunder arrangeres en endagstur til Århus, hvor vi besøger AROS og Den gamle by. Her er der rundvisning i 70’er kvarteret og på AROS fokuseres på moderne kunst. |
| **Fordybelsestid for de enkelte fag** | Der er afgivet 12 fordybelsestimer til selve rapporten. Disse er særskilte og skal ikke afgives fra de enkelte fag.  Der er afsat to sammenhængende skrivedage inden juleferien. |
| **Særlige fokuspunkter** | De to fag dækker alsidige vinkler på emnet fra 60’erne og frem til den begyndende aktivistiske udenrigspolitik i begyndelsen af 00’erne. Forløbet strækker sig over en længere historisk periode, som der undervises i, både kronologisk og tematisk.  Problemformuleringerne til Dansk-historie-opgaven falder inden for tre tematiske kasser. De tre temaer er fordelt på migration, køn samt udenrigspolitik. |
| **Væsentligste arbejdsformer** | Tværfaglighed.  Klasseundervisning.  Gruppearbejde.  Individuelt projekt.  Skriftlighed på de taksonomiske niveauer.  Ekskursion til Århus. |
| **Evaluering** | Eleverne vurderes ud fra de formalia, der knyttes til rapportformen. F.eks. indholdsfortegnelse, indledning, konklusion og dokumentation. Men der lægges også vægt på, at eleverne bliver bevidste om og lærer at arbejde med de skrivehandlinger, der knytter sig til rapportens forskellige dele og de taksonomiske niveauer. Elevernes vurderes derfor ud fra, hvorvidt opgaven er tilfredsstillende udført, og hvorvidt formalia er opfyldt. Evalueringen af DHO’en baseres derfor på følgende elementer:  Udførelsen:   * Sammenhængen mellem dansk- og historiefaget. * Den faglige argumentation. * Brugen af problemformuleringen. * Valget af materiale. * Anvendelse af faglige metoder. * Den samlede konklusion.   Formalia og sprog:   * Genrebevidsthed. * Sproglig korrekthed og præcision. * Disposition og systematik. * Anvendelse af citater, figurer, illustrationer m.v. * Brugen af relevante henvisninger, noteapparat og litteraturliste. |
| **Progression** | I udarbejdelsen af Dansk-historie-opgaven skal eleverne opnå kompetencer i at gennemføre en projektproces, så de gøres parate til at udarbejde det afsluttende studieområdeprojekt, hvor det skriftlige produktkrav også er en rapport.  Eleverne skal gerne opleve en progression i rapportarbejdet. Derfor er dansk-historie-opgaven stilladseret således, at eleverne får tre angivne emner, som de kan vælge imellem. Undervisere formulerer selve problemformuleringerne og udvælger det materiale, som eleverne som minimum skal inddrage i analysen.  Eleverne skal dertil på egen hånd informationssøge og udvælge supplerende materiale, der ikke er anvendt i undervisningen.  DHO’en har altså SOP’en som forbillede men er mindre omfattende og mere stilladseret. |